Hest û Helwest: Vegera Xelkê Efrînê bo Malên Xwe 
Divê ew kîjan riyê hilbijêrin. Vegerin û rastî encamên nepêşbîn bên, an bêwar bimînin li gel çarenûseka ne diyar?
Di demekê ku jimareka xelkê Efrînê vegeriyane malên xwe, gelek kesan hîn metirsî hene ku vegerin û ji aliyê artêşa Tirkiyê û hevalbendên wan ên opozisyona Sûrî ve rastî zordariyê bên. Tiştê ku hîn dudiliya xelkê kûrtir dike ew e peyamên nakok ên partiyên siyasî yên Kurdên Sûriyê. Hin ji wan dibêjin pêwîst e xelk vegerin û hin dibêjin çi garantî nînin ku ewê rastî rewşeka xerabtir nebin piştî vegerê. Gelo pêwîst e xelk çi bike di vê dema biryarbir de? Divê ew kîjan riyê hilbijêrin. Vegerin û rastî encamên nepêşbîn bên, yan ligel çarenûseke ne diyar bêwar bimînin? Aliyên siyasî yên Kurdî bo vegereka aram ya sivîlan dikin? Bernameya Hest û Helwest bi beşdarbûna du mêvanan ronî dide ser vê babetê: Xebat Şakir, niwênerê Partiya Yekîtiya Demokratîk (PYD) li Almanya û rojnamevan Riyad Elî ku ew jî li Almanya dimîne. Ji bo guhdarîkirina li bernameyê fayla deng veke